The Pyongyang Times

Η The Pyongyang Times (ελληνικά: Οι Καιροί της Πιονγιάνγκ) είναι εβδομαδιαία, κρατικά ελεγχόμενη εφημερίδα που δημοσιεύεται στα αγγλικά, τα γαλλικά και τα ισπανικά στη πρωτεύουσα της Βόρειας Κορέας, την Πιονγιάνγκ, από τον Εκδοτικό Οίκο Ξένων Γλωσσών. Είναι η ξενόγλωσση εκδοχή της βορεοκορεάτικης Pyongyang Sinmun.

 Ιστορία και διαθεσιμότητα 
Η οκτασέλιδη ταμπλόιντ εφημερίδα κυκλοφόρησε για πρώτη φορά στις 6 Μαΐου 1965 και διανέμεται σε περίπου 100 χώρες."North Korea This Week No. 435 (8 February 2007)." Πρακτορείο ειδήσεων Yonhap.2,000th issue of Pyongyang times  Κεντρικό Πρακτορείο Ειδήσεων της Κορέας. 2 March 1999. Για αυτόν τον λόγο, το προσωπικό της εκπαιδεύεται στα Αγγλικά στο εξωτερικό. Η εφημερίδα διαθέτει επίσης ιστοσελίδα σε πολλές γλώσσες. Ετησίως δημοσιεύονται 52 τεύχη."Pyongyang Times". MapXL Inc. Μέχρι τον Ιανουάριο του 2012 είχαν εκδοθεί 2.672 τεύχη. Η κυκλοφορία των εκδόσεων στα Αγγλικά και στα Γαλλικά ανέρχεται σε 30.000 αντίτυπα.

Στη Βόρεια Κορέα, η εφημερίδα The Pyongyang Times βρίσκεται σε λόμπι ξενοδοχείων, πτήσεις προς τη χώρα και άλλους χώρους που συχνάζουν ξένοι.

Το Naenara, η επίσημη πηγή ειδήσεων της Βόρειας Κορέας, φιλοξενεί την The Pyongyang Times.

 Δομή και περιεχόμενο 
Το εξώφυλλο συνήθως αφιερώνεται στις επισκέψεις του Κιμ Γιονγκ Ουν σε διάφορους θεσμούς της χώρας, συνοδευόμενες από εγκώμια για την ηγεσία του. Οι επόμενες σελίδες περιλαμβάνουν λεπτομέρειες για τεχνολογικά και ιδεολογικά επιτεύγματα του έθνους, ακολουθούμενες από προπαγανδιστικό περιεχόμενο κατά της Νότιας Κορέας, της Ιαπωνίας, των Ηνωμένων Πολιτειών, καθώς και άλλων χωρών (όπως το Ισραήλ), που θεωρούνται εχθρικές προς τη Βόρεια Κορέα. Οι τελευταίες σελίδες μοιάζουν με εκείνες της Rodong Sinmun, προσφέροντας «διεθνείς ειδήσεις» — αν και λίγα μεγάλα παγκόσμια γεγονότα καλύπτονται, με το μεγαλύτερο μέρος του περιεχομένου να εστιάζει σε ομοϊδεάτες ή σοσιαλιστικές χώρες.

Το μεγαλύτερο μέρος του περιεχομένου της, όπως και όλα τα μέσα ενημέρωσης της Βόρειας Κορέας, είναι αφιερωμένο στον Κιμ Γιονγκ Ουν, ενώ οι περισσότερες ειδήσεις προέρχονται από μεταφράσεις άρθρων της Rodong Sinmun. Έχει χαρακτηριστεί ότι στερείται «πραγματικών ειδήσεων» και αποτελεί «ουσιαστικά μια περίληψη της καθημερινής ατζέντας του κ. Κιμ, συνοδευόμενη από άφθονους επαίνους για να κρατήσουν τις ισορροπίες.»

 Ισχυρισμοί 
Η The Pyongyang Times έχει προβεί σε διάφορους ισχυρισμούς σχετικά με τη Νότια Κορέα, ιδιαίτερα όσον αφορά τον υποτιθέμενα κακό ιστορικό της στα ανθρώπινα δικαιώματα. Έχει αναφέρει ότι το 50% των Νοτιοκορεατών είναι άνεργοι, το 57,6% είναι μολυσμένοι με φυματίωση, και ότι Αμερικανοί στρατιώτες με AIDS σταθμεύουν στη Νότια Κορέα ως μέρος μιας σκόπιμης πολιτικής για τη μόλυνση του πληθυσμού της. Σε άρθρο της 31ης Μαΐου 1986, επέκρινε την απόφαση να διεξαχθούν οι Ολυμπιακοί Αγώνες του 1988 στη Νότια Κορέα, ισχυριζόμενη ότι «αν οι Ολυμπιακοί Αγώνες διεξάγονταν στη Νότια Κορέα, πολλοί αθλητές και τουρίστες από όλο τον κόσμο θα πέθαιναν, μολυσμένοι από AIDS».Senn, Alfred Erich (1999). Power, politics, and the Olympic Games. Human Kinetics. p. 221. .

Κατά τις μεγάλες πλημμύρες του 2007 στη Βόρεια Κορέα, η εφημερίδα ήταν ασυνήθιστα ανοιχτή, παρέχοντας μια εκτενή λίστα ζημιών στη χώρα. Ανέφερε ότι 20.300 κατοικίες καταστράφηκαν και «εκατοντάδες» άνθρωποι είχαν πεθάνει, καθώς και ζημιές σε«223.000 εκτάρια (2.230.000 στρέμματα) γεωργικής γης, 300 γέφυρες, 200 μεταλλωρυχεία, 82 φράγματα και 850 γραμμές υψηλής τάσης».Johnson, Tim (3 Σεπτεμβρίου 2007). North Korea opens up, a little  McClatchy Media Company.

 Δείτε επίσης 
 Βόρεια Κορέα
 Εργατικό Κόμμα Κορέας
 Προσωπολατρία

 Παραπομπές 

 Εξωτερικοί σύνδεσμοι 


Κατηγορία:Εφημερίδες της Ασίας
Κατηγορία:Προπαγάνδα στη Βόρεια Κορέα
Κατηγορία:Εφημερίδες στην αγγλική γλώσσα
Κατηγορία:Εφημερίδες στη γαλλική γλώσσα
Κατηγορία:Εφημερίδες στην ισπανική γλώσσα